Document ID: 32008R1069

UREDBA KOMISIJE (ES) št. 1069/2008
z dne 30. oktobra 2008
o odobritvi manjših sprememb specifikacije za ime, registrirano v Registru zaščitenih označb porekla in zaščitenih geografskih označb (Veau d’Aveyron et du Ségala (ZGO))
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 510/2006 z dne 20. marca 2006 o zaščiti geografskih označb in označb porekla za kmetijske proizvode in živila (1) ter zlasti člena 9(2) Uredbe,
ob upoštevanju naslednjega:
(1)
V skladu s prvim pododstavkom člena 9(1) in členom 17(2) Uredbe (ES) št. 510/2006 je Komisija pregledala zahtevek Francije za odobritev spremembe elementov v specifikaciji za zaščiteno geografsko označbo „Veau d’Aveyron et du Ségala“, registrirano z Uredbo Komisije (ES) št. 1107/96 (2).
(2)
Cilj zahtevka je sprememba specifikacije s povečanjem najvišje teže trupov telet z 250 na 270 kg in telic z 220 na 250 kg. Sprememba popravlja napako, ki je bila pri presoji najvišje teže trupa storjena ob oblikovanju prvega zahtevka zaradi slabe ocene donosa ob zakolu.
(3)
Komisija je zadevno spremembo preučila in sklenila, da je upravičena. Ker gre v smislu člena 9 Uredbe (ES) št. 510/2006 za manjšo spremembo, jo lahko Komisija odobri brez uporabe postopka iz členov 5, 6 in 7 navedene uredbe.
(4)
V skladu s členom 18(2) Uredbe Komisije (ES) št. 1898/2006 (3) in členom 17(2) Uredbe (ES) št. 510/2006 je treba objaviti povzetek specifikacije.
(5)
Komisija je tudi seznanjena z dejstvom, da je ime „Veau d’Aveyron et du Ségala“ in ne „Veau de l’Aveyron et du Ségala“, kot je bilo najprej registrirano. Zato je treba registrirano ime spremeniti -
SPREJELA NASLEDNJO UREDBO:
Člen 1
Specifikacija zaščitene geografske označbe „Veau d’Aveyron et du Ségala“ se spremeni v skladu s Prilogo I k tej uredbi.
Člen 2
Povzetek z navedbo glavnih elementov specifikacije je v Prilogi II k tej uredbi.
Člen 3
Stran 4, del A Priloge k Uredbi Komisije (ES) št. 1107/96:
besedilo
:
„Veau de l’Aveyron et du Ségala“,
se glasi
:
„Veau d’Aveyron et du Ségala“.
Člen 4
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 30. oktobra 2008

Labels: 3
8
18
6